16 Maio 2008 10:44
A primeira será unha charla sobre a fibromialxia, que se desenvolverá no salón de actos da Alianza o día 26 a partires das 19.00 horas. Os motivos desta conferencia, que será impartida por un membro da asociación ferrolá, son a recente celebración do Día Mundial da Fibromialxia, que tivo lugar o 12 de maio, e a vindeira conmemoración do Día Internacional de Acción pola Saúde da Muller, o 28.
A segunda iniciativa, como indicou a concelleira de Servizos Sociais, Victoria Montenegro, consiste nunhas xornadas sobre inmigración e emprego que terán tamén como escenario o salón de actos da Alianza e que se celebrarán o día 28 do presente mes. Neste caso, os destinatarios son os xestores de recursos humáns no texido empresarial -directores, xerentes, empresarios e mandos intermedios-, así como persoal xestor e técnico de organismos públicos e privados que presten servizos a empresas, e público en xeral.
Despois da benvida e inauguración, que correrá a cargo dos Servizos Sociais do Concello e da propia Fundación Fuertes, comezará unha charla sobre a experiencia de diferentes empresas en materia de inmigración. Despois, terá lugar a conferencia sobre “Beneficios de la integración de personas inmigrantes en la empresa” e, finalmente, se desenvolverá a de “La contratación de inmigrantes. Aspectos legales”. A clausura está prevista para as 21.30 horas.